OpenLLM-France/wikimedia huggingface dataset:
# Municipi de Faxe

El municipi de Faxe és un municipi danès de la Regió de Sjælland que va ser creat l'1 de gener del 2007 com a part de la Reforma Municipal Danesa, integrant els antics municipis de Haslev, Fakse i Rønnede. El municipi és situat al sud de l'illa de Sjælland abastant una superfície de 404 km².
La ciutat més important i la seu administrativa del municipi és Haslev (10.941 habitants el 2009). Altres poblacions del municipi són:
* Dalby
* Faxe Ladeplads
* Faxe
* Førslev
* Karise
* Rønnede
* Skuderløse
* Teestrup
* Terslev

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 4741 | 26,2 |
| Det Radikale Venstre | 193 | 1,1 |
| Det Konservative Folkeparti | 1033 | 5,7 |
| Socialistisk Folkeparti | 2001 | 11,1 |
| Liberal Alliance | 29 | 0,2 |
| Dansk Folkeparti | 1643 | 9,1 |
| Belysningslisten | 14 | 0,1 |
| Venstre | 5504 | 30,5 |
| Enhedslisten - De Rød-Grønne | 277 | 1,5 |
| Borgerlisten | 2639 | 14,6 |

### Alcaldes

| Alcalde | Període | Partit |
| René Tuekær | 1-1-2007 a 31-12-2009 | Borgerlisten |
| Knud Erik Hansen | 1-1-2010 a 31-12-2013 | Socialdemokratiet |

## Referències

* ↑ (danès) Resultats eleccions municipals a Faxe
# Moumouni Dagano

Moumouni Dagano (Bobo-Dioulasso, 1 de gener de 1981) és un exfutbolista de Burkina Faso de la dècada de 2000.
Fou internacional amb la selecció de futbol de Burkina Faso.
Pel que fa a clubs, destacà a KRC Genk, Guingamp i FC Sochaux.

## Referències

* ↑ Földesi, László. «Moumouni Dagano – Goals in International Matches». RSSSF. [Consulta: 7 gener 2011].
* ↑ Moumouni Dagano a National-Football-Teams.com (anglès)
# Moumina Houssein Darar

Moumina Houssein Darar (Ali Sabieh, Djibouti, 1 de juny de 1990), és una investigadora del departament antiterrorista de Djibuti. Va ser premiada amb el Premi Internacional Dona Coratge pel Secretari d'Estat americà l'any 2019.

## Biografia

Moumina Houssein Darar és la filla més gran d'una família amb vuit fills. Després d'obtenir un grau en anglès l'any 2012, es va unir a la Policia de Djibouti l'any 2013. Aviat es va especialitzar en la investigació antiterrorista com a detectiu sènior. Va estar implicada en investigacions d'alt perfil que van resultar en la condemna o expulsió de molts terroristes d'Al-Xabab. Això va permetre a la Policia Nacional de Djibuti (DNP) frustrar molts atacs terroristes planejats després de l'atemptat de La Chaumière, l'any 2014 a Djibouti.
Moumina ha creat una organització caritativa de barri per ajudar infants necessitats, així com per proporcionar altres serveis i assistència per ajudar la comunitat local.
El 7 de març de 2019, va rebre el Premi Internacional Dona Coratge, de la mà de Mike Pompeo, secretari d'estat dels Estats Units.

## Referències

* 1 2 3 4 «Biographies of the Finalists for the 2019 International Women of Courage Awards». www.state.gov. Arxivat de l'original el 2019-03-05. [Consulta: 12 març 2019].
* ↑ «Ambassade des Etats-Unis / Police Nationale : Le premier prix de la « Femme de Courage de Djibouti » décerné à la jeune enquêtrice Moumina Houssein Darar». Arxivat de l'original el 2019-04-04. [Consulta: 12 març 2019].
# Moultonborough

Moultonborough és una població dels Estats Units a l'estat de Nou Hampshire. Segons el cens del 2000 tenia 4.484 habitants.

## Demografia

Segons el cens del 2000, Moultonborough tenia 4.484 habitants, 1.884 habitatges, i 1.377 famílies. La densitat de població era de 28,9 habitants per km².
Dels 1.884 habitatges en un 25,7% hi vivien nens de menys de 18 anys, en un 63,7% hi vivien parelles casades, en un 6% dones solteres, i en un 26,9% no eren unitats familiars. En el 23,7% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,77.
Per edats la població es repartia de la següent manera: un 21,1% tenia menys de 18 anys, un 4,1% entre 18 i 24, un 22,3% entre 25 i 44, un 32,6% de 45 a 60 i un 19,9% 65 anys o més.
L'edat mediana era de 47 anys. Per cada 100 dones de 18 o més anys hi havia 96,6 homes.
La renda mediana per habitatge era de 45.050$ i la renda mediana per família de 51.729$. Els homes tenien una renda mediana de 34.236$ mentre que les dones 25.332$. La renda per capita de la població era de 25.733$. Entorn del 3,2% de les famílies i el 4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Moultonborough». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Moultonborough». American Fact Finder. Oficina del Cens dels Estats Units, 12-01-2010.
# Museu del Rock

El Museu del Rock va ser un museu dedicat a la història de la música rock, des del seu naixement a la dècada del 1950 fins a l'actualitat. Estava situat a la quarta planta del Centre Comercial les Arenes, a la plaça d'Espanya de Barcelona.

## Història

Es tractava d'un projecte iniciat pel periodista i crític musical Jordi Tardà i fou considerat el primer museu dedicat al rock d'Europa, visitable des del 25 de març de 2011 i inaugurat l'1 d'abril del mateix any. F.
El febrer de 2012, menys d'un any després de la seva inauguració, Metrovacesa va decidir no continuar amb el projecte, presentant un concurs de creditors, malgrat el seu compromis de fer front als deutes que generava el projecte durant els primers anys.

## Museu

La col·lecció comprenia uns 50.000 documents, on es podia trobar des de peces d'àudio fins a rareses musicals o vídeos musicals.
El museu disposava d'un auditori, d'un restaurant propi i un petit escenari on els visitants podien fer playback davant d'una videoprojecció on es veien uns fans que l'animaven. També disposava d'una sala dedicada a cada època del rock, amb una sala especial dedicada a la història dels Rolling Stones i una altra dedicada als Beatles, així com d'un espai dedicat a analitzar la història del rock espanyol i del rock català.

## Vegeu també

* Rock and Roll Hall of Fame a Ohio

## Referències

* ↑ «Barcelona acollirà el primer Museu del Rock d'Europa». 3cat24, 27-06-2008.
* ↑ «El Museu del Rock presenta concurs de creditors». Diari Ara, 24-02-2012.
* ↑ Martín, Ricard «El Museu del Rock de Jordi Tardà ja és una realitat». Diari Ara, 24-03-2011.
* ↑ Martorell, Núria. «Paradís de 'rockaddictes'». El Periódico de Catalunya, 28-03-2011.
# Federació d'Escoltisme i Guiatge de les Illes Balears

La Federació d'Escoltisme i Guiatge de les Illes Balears és una federació que agrupa les dues principals associacions escoltes de les Illes Balears: Moviment Escolta i Guiatge de Mallorca i Escoltes de Menorca, ambdues pertanyents al Moviment Scout Catòlic. Es creà a finals de febrer de 2004 amb l'objectiu d'estrènyer els lligams entre ambdues entitats, treballar en comú i representar amb una sola veu les dues associacions a les assemblees del MSC.

## Vegeu també

* Federació d'Escoltisme Valencià

## Referències

* La Federació a la llista d'entitats membres de l'MSC Arxivat 2007-12-17 a Wayback Machine.
* S'Aguait. Revista d'Escoltes de Menorca (Març del 2002) PDF
# Federació d'Independents

La Federació d'Independents (alemany Verband der Unabhängigen (VdU) o Wahlpartei der Unabhängigen (WdU)) fou un partit polític d'Àustria, actiu entre 1949 i 1955. Va ser fundat el 25 de març de 1949 per Herbert Klaus i Viktor Reimann. L'assemblea constituent es va celebrar a Salzburg l'endemà. Herbert Kraus en fou elegit cap (Bundesobmann), mentre que Viktor Reimann, Josef Karoly, Karl Hartleb i Karl Winkler foren anomenats vicecaps (Bundesobmann-Stellvertreter). Representava els interessos dels antics membres del partit nazi, alemanys expulsats després de la Segona Guerra Mundial, presoners de guerra retornats i altres descontents. Encara que era proper al Partit Popular d'Àustria (ÖVP), advocava pel liberalisme individualista i no es preocupava gaire per la qüestió catòlica. Va donar suport a l'abolició de les lleis que limitaven les activitats dels antics nazis.
A les eleccions legislatives austríaques de 1949 va obtenir l'11,7% dels vots i 16 diputats al Consell Nacional d'Àustria. Les pèrdues a les eleccions legislatives austríaques de 1953 i divisions internes van provocar la seva desaparició el 1955 i la seva substitució pel Partit Liberal d'Àustria (FPÖ).

## Referències

* ↑ Wodak, Ruth; Pelinka, Anton. The Haider Phenomenon in Austria (en anglès). Transaction Publishers. ISBN 978-1-4128-2493-4.
* ↑ Walter Manoschek. «FPÖ, ÖVP, and Austria's Nazi Past». A: The Haider Phenomenon in Austria. Transaction Publishers, 2002, p. 5. ISBN 978-1-4128-2493-4.
# Fina Casalderrey Fraga

Fina Casalderrey Fraga (Xeve, província de Pontevedra, 1951) és una escriptora espanyola, professora d'educació secundària, etnògrafa vocacional, gastrònoma, conferenciant i periodista. Ha estat premiada diverses vegades per la seva obra literària, gastronòmica i periodística, i traduïda a totes les llengües d'Espanya.

## Obra literària

* Mutacións xenéticas, 1991 (novela infantil)
* Dúas bágoas por Máquina, 1992 (narrativa infantil). Premio Merlín.
* A noite dos coroides, 1993 (novela infantil)
* Chamizo, 1994 (narrativa infantil)
* el misterio de cementerio viejo,(narrativa infantil)
* ¡Asústate, Merche!, 1994 (novela juvenil)
* O misterio dos fillos de lúa, 1995 (narrativa infantil). Premio Nacional de literatura infantil y juvenil. Premio O Barco de Vapor.
* El estanque de los patos pobres, 1995. Premio Edebé de Literatura Infantil y Juvenil.
* ¡Prohibido cassar, papá!, 1996 (novela juvenil)
* Ás de mosca para Anxo, 1998 (narrativa infantil)
* A filla das hondas, 1999 (narrativa infantil)
* Bicos de prata, 1999 (narrativa infantil)
* A máscara de palma, 2001 (narrativa juvenil)
* Cando a Terra esqueceu xirar, 2002 (narrativa infantil)
* ¡Un can no piso! ¿E que?,2003 (narrativa infantil)
* Fillas das ondas,2003 (narrativa infantil)
* Eu son eu,2004
* O meu avó é unha gata, 2005
* Un misterio na mochila de Alba, 2005
* ¿Quen me quere adoptar?, 2005. Seleccionado en "The White Ravens 2006".
* Isha, nacida do corazón, 2006
* Silence!: El lago de las niñas mudas, 2006
* pitiflautas
* mi tesoro...'
* A lagoa das nenas mudas, 2007
* Historia da bicicleta dun home lagarto, 2014
* Icia quere cambiar o mundo

## Obra gastronòmica

Amb Mariano García ha publicat també llibres de recerca gastronòmica: O llibre da empanada, Festas gastronómicas de Galícia, Rebosteria a Galícia.

## Bibliografia

* Olaya Argüeso Pérez, "Entrevista a Fina Casalderrey, una escriptora auténtica", CLIJ, nº 133, any 2000, pàg. 16-2

## Enllaços externs

* Web de l'autora Arxivat 2017-03-26 a Wayback Machine.
# Myadestes

Myadestes és un gènere d'aus de la família dels túrdids (Turdidae). Aquests ocells habiten principalment a Amèrica, incloent algunes illes del Carib i les illes Hawaii. Algunes espècies hawaianes es van extingir en època històrica.

## Llistat d'espècies

Segons la classificació del IOC (versió 2.7, 2011) hom distingeix 12 espècies vives al gènere Myadestes:
* Myadestes obscurus - solitari omao.
* Myadestes myadestinus - solitari kamao.
* Myadestes palmeri - solitari puaïohi.
* Myadestes lanaiensis - solitari olomao.
* Myadestes townsendi - solitari de Townsend.
* Myadestes occidentalis - solitari dorsibrú.
* Myadestes elisabeth - solitari de Cuba.
* Myadestes genibarbis - solitari gorja-rogenc.
* Myadestes melanops - solitari caranegre.
* Myadestes coloratus - solitari variable.
* Myadestes ralloides - solitari andí.
* Myadestes unicolor - solitari unicolor.
# Ferrocarril de Kírov

Ferrocarril de Kírov (rus: Кировская железная дорога, Kirovskaya zheleznaya doroga) és una xarxa ferroviària russa de 1.520 mm d'amplada que uneix la costa de Murman i la ciutat de Múrmansk (al nord) i Sant Petersburg (al sud). El ferrocarril està operat pel tren de viatgers Arktika.
La distància total entre Sant Petersburg i Murmansk és de 1448 km, el tram entre Petrozavodsk i Kola que té una longitud de 1.054 km. Té 52 estacions. La línia té una importància militar vital perquè Múrmansk és un port lliure de gel al mar Àrtic.
La part nord entre Petrozavodsk i Kola es va construir entre 1915 i 1917, a causa de la manca de treballadors assignats a un nombre creixent de presoners de guerra alemanys i austríacs.
Originalment anomenada ferrocarril Murman, la línia es va canviar el nom de ferrocarril Kírov el 1935 en honor de Serguei Kírov, un destacat líder bolxevic de la revolució russa, que havia estat assassinat l'any anterior.
El ferrocarril es va electrificar el 2005.
# Ferrocarril de Lleida

«Ferrocarril de Lleida» té aquests significats:
* Línia R13: línia de ferrocarril de Barcelona a Lleida per Tarragona i Reus
* Línia R14: línia de ferrocarril de Barcelona a Lleida per Valls
# Ferrocarril de Mōka

El ferrocarril de Mōka (真岡鐵道, Mōka Tetsudō) és una empresa del tercer sector de ferrocarrils fundada l'any 1987 i amb seu a la ciutat de Mooka, a la prefectura de Tochigi, Japó. L'empresa només compta amb una línia homònima de tren que opera principalment al districte de Haga i a Mooka, a Tochigi i amb un petit tram a la ciutat de Chikusei, a la prefectura d'Ibaraki. La línia és coneguda com a Cotton way pels camps de cotó la vora del recorregut i és coneguda per emprar una locomotora a carbò durant els caps de setmana com a atracció turística.

## Història

La companyia es va fundar el 12 d'octubre de 1987. L'11 d'abril de 1988, l'empresa es fa càrrec de la línia Mooka, la qual havia estat propietat dels antics Ferrocarrils Nacional Japonesos (JNR) i, posteriorment, de la Companyia de Ferrocarrils del Japó Oriental (JR East). El 27 de març de 1994 comença el servici SL Mooka, una ruta especial amb una locomotora de vapor. El 8 d'agost de 2019 i davant les dificultats econòmiques, la companyia obre una campanya de donacions.

## Línia

| Estació Número | Imatge | Estació | Japonès | Distància (km) | Distància (km) | Enllaç | Situació |
| Estació Número | Imatge | Estació | Japonès | Entre estacions | Total | Enllaç | Situació |
| 01 | | Shimodate | 下館駅 | 0,0 | 0,0 | JR East-línia Mito Kantetsu-línia Jōsō | Chikusei (prefectura d'Ibaraki) |
| 02 | | Shimodate-Nikōmae | 下館二高前駅 | 2,2 | 2,2 | | Chikusei (prefectura d'Ibaraki) |
| 03 | | Orimoto | 折本駅 | 2,4 | 2,6 | | Chikusei (prefectura d'Ibaraki) |
| 04 | | Higuchi | ひぐち駅 | 1,9 | 6,5 | | Chikusei (prefectura d'Ibaraki) |
| 05 | | Kugeta | 久下田駅 | 2,0 | 8,5 | | Mooka (prefectura de Tochigi) |
| 06 | | Terauchi | 寺内駅 | 4,1 | 12,6 | | Mooka (prefectura de Tochigi) |
| 07 | | Mooka | 真岡駅 | 3,8 | 16,4 | | Mooka (prefectura de Tochigi) |
| 08 | | Kita-Mooka | 北真岡駅 | 1,6 | 18 | | Mooka (prefectura de Tochigi) |
| 09 | | Nishidai | 西田井駅 | 3,2 | 21,2 | | Mooka (prefectura de Tochigi) |
| 10 | | Kitayama | 北山駅 | 1,7 | 22,9 | | Mooka (prefectura de Tochigi) |
| 11 | | Mashiko | 益子駅 | 2,2 | 25,1 | | Mashiko (prefectura de Tochigi) |
| 12 | | Nanai | 七井駅 | 3,3 | 28,4 | | Mashiko (prefectura de Tochigi) |
| 13 | | Tatara | 多田羅駅 | 2,8 | 31,2 | | Ichikai (prefectura de Tochigi) |
| 14 | | Ichihana | 市塙駅 | 3,1 | 34,3 | | Ichikai (prefectura de Tochigi) |
| 15 | | Sasaharada | 笹原田駅 | 3,8 | 38,1 | | Ichikai (prefectura de Tochigi) |
| 16 | | Tenyaba | 天矢場駅 | 1,1 | 39,2 | | Motegi (prefectura de Tochigi) |
| 17 | | Motegi | 茂木駅 | 2,7 | 41,9 | | Motegi (prefectura de Tochigi) |

## Parc mòbil

* D10 Diesel
* C12
* Sèrie 14
* Sèrie 50 (interior)

## Referències

* ↑ «Còpia arxivada». Arxivat de l'original el 2021-04-18. [Consulta: 25 setembre 2020].
* ↑ «Còpia arxivada». Arxivat de l'original el 2020-11-08. [Consulta: 25 setembre 2020].
* ↑ https://travel.tochigiji.or.jp/en/things-to-do/62/
* 1 2 3 『歴史でめぐる鉄道全路線 公営鉄道・私鉄』21号 19頁
* ↑ 「枕木のオーナー制度開始 真岡鉄道」 - 栃木放送（2019年8月8日）2019年8月22日閲覧。
# Kussova

Kussova (en rus: Остров Кусова; Ostrov Kusova) és una petita illa de les illes Xantar, al mar d'Okhotsk. Administrativament pertany al Krai de Khabàrovsk, al Districte Federal de l'Extrem Orient de Rússia.

## Geografia

L'illa es troba cap a l'extrem oriental del grup. Té una llargada de 4,2 km i una amplada màxima de 2,6 km. Molt abrupta, la seva alçada màxima és de 633 msnm.

## Història

L'illa va ser descoberta l'any 1829 per l'hidrògraf rus Prokofi Kozmin que navegava en nom de la Companyia Russo-Americana. L'illa va ser batejada en honor a Nikolai Kussov, codirector de l'esmentada Companyia. Entre 1853 i 1867 va ser freqüentada per baleners estatunidencs a la recerca de balenes de Groenlàndia. L'anomenaven Round Island i la feien servir per obtenir fusta dels seus boscos.
Forma part del Pac Nacional de les illes Xantar.

## Referències

* ↑ «N-54». [Consulta: 22 setembre 2019].
* ↑ «Козьмин Прокофий Тарасович» (en rus). [Consulta: 22 setembre 2019].
* ↑ «Кусов, Николай Иванович» (en rus). [Consulta: 22 setembre 2019].
* ↑ Harrison, of New Bedford, September 12, 1853, Nicholson Whaling Collection (NWC); Lexington, of Nantucket, July 5, 1854, Nantucket Historical Association; Mary Frazier, of New Bedford, June 26, 1859, NWC; Josephine, of New Bedford, July 20, 1864, Kendall Whaling Museum; Java, of New Bedford, July 4–5, 1867, NWC.
* ↑ Mary Frazier, of New Bedford, July 10–11, 1857, June 26, 1859, NWC.
* ↑ «Шантарские острова (национальный парк)» (en rus). [Consulta: 21 setembre 2019].
# Phoxinellus alepidotus

Phoxinellus alepidotus és una espècie de peix cipriniforme de la família dels ciprínids.

## Morfologia

Els mascles poden assolir els 10,4 cm de longitud total.

## Distribució geogràfica

Es troba a Croàcia i a Bòsnia i Hercegovina.

## Referències

* ↑ Heckel J. J. 1843. Ichthyologie [von Syrien]. A: J. von Russegger. Reisen in Europa, Asien und Africa, mit besonderer Rücksicht auf die naturwissenschaftlichen Verhältnisse der betreffenden Länder unternommen in den Jahren 1835 bis 1841, etc. Stuttgart. Ichthyol. von Syrien v. 1 (pt 2). 990-1099.
* ↑ BioLib (anglès)
* 1 2 FishBase (anglès)
* ↑ Bogutskaya, N.G. i P. Zupancic 2003 Phoxinellus pseudalepidotus (Teleostei: Cyprinidae), a new species from the Neretva basin with an overview of the morphology of Phoxinellus species of Croatia and Bosnia-Herzegovina. Ichthyol. Explor. Freshwat. 14(4):369-383.

## Bibliografia

* Baillie, J. i B. Groombridge (eds.) 1996. 1996 IUCN Llista Vermella de la UICN. UICN, Gland, Suïssa. 378 p.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sukpai

Sukpai (en rus: Сукпай) és un poble (un possiólok) del krai de Khabàrovsk, a l'Extrem Orient de Rússia. El 2018 tenia 898 habitants. Pertany al districte rural de Lazó.

## Referències

* ↑ Закон Хабаровского края от 14.03.2005 № 264 «Об административных центрах сельских поселений и муниципальных районов Хабаровского края»
# Hacrobi

Hacrobis, Hacrobia, és un grup proposat de cromalveolats considerat monofilètic, (cryptomonads-haptophytes assemblage) de chromalveolata que no estan inclosos en el SAR supergroup. Hacrobia (deriva d'"ha-" referint-se a Haptophyta, "-cr-" fa referència a cryptomonads, i "-bia" a la vida; CCTH (standing for Cryptophyta, Centrohelida, Telonemia and Haptophyta); i "Eukaryomonadae".
A febrer de 2012 no estava clar si aquest grup era realment monofilètic o no. Two 2012 studies produced opposite results.

## Membres

En el passat els heterokonta, haptophyta i cryptomonada de vegades s'havien agrupat junts dins chromista.

## Referències

* ↑ Sakaguchi M, Takishita K, Matsumoto T, Hashimoto T, Inagaki Y «Tracing back EFL gene evolution in the cryptomonads-haptophytes assemblage: separate origins of EFL genes in haptophytes, photosynthetic cryptomonads, and goniomonads». Gene, 441, 1-2, 01-07-2009, pàg. 126-31. DOI: 10.1016/j.gene.2008.05.010. PMID: 18585873.
* ↑ Okamoto, N.; Chantangsi, C.; Horák, A.; Leander, B.; Keeling, P.; Stajich, J. E. «Molecular Phylogeny and Description of the Novel Katablepharid Roombia truncata gen. et sp. nov., and Establishment of the Hacrobia Taxon nov». PLoS ONE, Vol. 4, num. 9, 2009, pàg. e7080. Bibcode: 2009PLoSO...4.7080O. DOI: 10.1371/journal.pone.0007080. PMC: 2741603. PMID: 19759916.
* 1 2 3 Zhao, Sen; Burki, Fabien; Bråte, Jon; Keeling, Patrick J.; Klaveness, Dag; Shalchian-Tabrizi, Kamran «Collodictyon—An Ancient Lineage in the Tree of Eukaryotes». Molecular Biology and Evolution, 29, 6, 2012, pàg. 1557–68. DOI: 10.1093/molbev/mss001. PMC: 3351787. PMID: 22319147 [Consulta: 2 març 2012].
* ↑ «EUKARYOMONADAE». Arxivat de l'original el 2011-07-20. [Consulta: 19 juliol 2010].
* ↑ Burki, F.; Okamoto, N.; Pombert, J.F.; Keeling, P.J. «The evolutionary history of haptophytes and cryptophytes: phylogenomic evidence for separate origins». Proc. Biol. Sci., 2012. DOI: 10.1098/rspb.2011.2301.
* ↑ Csurös M, Rogozin IB, Koonin EV «Extremely intron-rich genes in the alveolate ancestors inferred with a flexible maximum-likelihood approach». Mol. Biol. Evol., 25, 5, 01-05-2008, pàg. 903–11. DOI: 10.1093/molbev/msn039. PMID: 18296415.

## Enllaços externs

* Tree of Life: Hacrobia
# Cameron (Missouri)

Cameron és una població dels Estats Units a l'estat de Missouri. Segons el cens del 2000 tenia 8.312 habitants.

## Demografia

Segons el cens del 2000, Cameron tenia 8.312 habitants, 2.263 habitatges, i 1.434 famílies. La densitat de població era de 602,1 habitants per km².
Dels 2.263 habitatges en un 33,5% hi vivien nens de menys de 18 anys, en un 48,3% hi vivien parelles casades, en un 11,6% dones solteres, i en un 36,6% no eren unitats familiars. En el 32% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 3,03.
Per edats la població es repartia de la següent manera: un 18,5% tenia menys de 18 anys, un 9,1% entre 18 i 24, un 40,2% entre 25 i 44, un 18,3% de 45 a 60 i un 13,9% 65 anys o més.
L'edat mediana era de 37 anys. Per cada 100 dones de 18 o més anys hi havia 189 homes.
La renda mediana per habitatge era de 32.136 $ i la renda mediana per família de 40.540 $. Els homes tenien una renda mediana de 29.529 $ mentre que les dones 19.777 $. La renda per capita de la població era de 12.375 $. Entorn del 9,8% de les famílies i el 12% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cameron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Cameron». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].